Colombia - Biquipedia, a enziclopedia libre

# Colombia

### De Biquipedia

República de Colombia

(En detalle) | (En detalle)

Lema: Libertad y Orden (Español; "Libertá e Orden")
Luenga Ofizial | Español
Capital - Poblazión: | Bogotá 7.500.000 (2003)
Presidén | Álvaro Uribe Vélez
Aria | 1.141.748 km²
Poblazión - Total: - Densidá: | 44.531.434(2003) 36 ab./km²
Independenzia - Declarata: - Reconoxita: | D'España 20 de chulio de 1810 19 d'agosto de 1819
Moneda | Peso
Fuso orario | UTC-5
Inno Nazional | Inno Nazional de Colombia
Dominio d'Internet | .co
miembro de | ONU, OEA, CAN, Mercosur1, CSN, ALADI, SELA
notas | 1Ligau.

A Republica de Colombia se troba á lo Nordueste d'America de o Sur, con costas en l'oziano Atlantico e l'oziano Pazifico. Conta debez con churisdizión sobre un tramo de o río Amazonas en o clamato trapezio amazonico, per o que tamién li'n dizen a Patria de tres mars.

Colombia amuga per l'Este con Benezuela, per o Sureste con Brasil, per o Sur con Perú e Ecuador, e per l'Ueste con Panamá.

## [Editar] Etimolochía de o nombre

O nombre de Colombia ye deribato de o de Cristofo Colombo, en latín Christophorus Columbus.

## [Editar] Istoria

Se beiga: Istoria de Colombia

## [Editar] Politica

Se beiga: Politica de Colombia

Colombia ye un Estato Sozial de Dreito, una republica an o poder executibo domina la estrutura de gubierno. O presidén, eslechito con o bizepresidén per meyo de botazión popular ta un periodo de cuatre años, exerze debez como capezero de o Estato e de o Gubierno.

O parlamento bicameral de Colombia ye o Congreso e ye composato per o Senado (102 cadieras en zercunscripzión nazional) e a Cámara de Representantes (166 cadieras con zercunscripzión rechional proporzional á la poblazión de cada departamento e o destrito capital. Zinco d'ixas cadieras pertenexen á seutors minoritarios, como los indichenas, os afrocolombianos, e os colombianos en tierras foranas). Os miembros de as dos cambras son eslechitos per meyo de botazión popular ta cumplir un periodo de cuatre años.

O sistema chudizial colombiano ha esperimentato reformas sinificatibas en o dezenio de os nobanta. Esiste a Corte Constitucional (encargata de beilar per o respeuto ta la Constituzión), a Corte Suprema de Justicia (zaguer istanzia ta afers zebils e penals), e o Consejo de Estado (masimo trebunal contenzioso almenistratibo).

## [Editar] Organizazión politico-almenistratiba

A Republica de Colombia ye trestallata politicamén e almenistratibamén en 32 departamentos e 1 destrito capital* (que pende almenistratibamén de o departamento de Cundinamarca).

# | Departmento | Capital | Aria | Poblazión | Mapa
--- | --- | --- | --- | --- | ---
1 | Amazonas | Leticia | 109,665 km² | 80,360
2 | Antioquia | Medellín | 63,612 km² | 5,750,478
3 | Arauca | Arauca | 23,818 km² | 282,302
4 | Atlántico | Barranquilla | 3,388 km² | 2,365,663
5 | Bolívar | Cartagena | 25,978 km² | 2,229,967
6 | Boyacá | Tunja | 23,189 km² | 1,411,239
7 | Caldas | Manizales | 7,888 km² | 1,170,187
8 | Caquetá | Florencia | 88,965 km² | 463,333
9 | Casanare | Yopal | 44,640 km² | 325,713
10 | Cauca | Popayán | 29,308 km² | 1,363,054
11 | Cesar | Valledupar | 22,905 km² | 1,050,303
12 | Chocó | Quibdó | 46,530 km² | 413,173
13 | Córdoba | Montería | 25,020 km² | 1,392,905
14 | Cundinamarca | Bogotá | 24,210 km² | 9,467,562
15 | Guainía | Puerto Inírida | 72,238 km² | 43,314
16 | Guaviare | San José del Guaviare | 53,460 km² | 133,236
17 | Huila | Neiva | 19,890 km² | 994,218
18 | La Guajira | Riohacha | 20,848 km² | 524,619
19 | Magdalena | Santa Marta | 23,188 km² | 1,403,318
20 | Meta | Villavicencio | 85,635 km² | 771,089
21 | Nariño | Pasto | 33,268 km² | 1,775,139
22 | Norte de Santander | Cúcuta | 21,658 km² | 1,493,932
23 | Putumayo | Mocoa | 24,885 km² | 378,483
24 | Quindío | Armenia | 1,845 km² | 613,375
25 | Risaralda | Pereira | 4,140 km² | 1,024,362
26 | San Andres e Providencia | San Andrés | 52 km² | 83,491
27 | Santander | Bucaramanga | 30,537 km² | 2,085,084
28 | Sucre | Sincelejo | 10,917 km² | 868,648
29 | Tolima | Ibagué | 23,562 km² | 1,312,972
30 | Valle del Cauca | Cali | 22,140 km² | 4,524,678
31 | Vaupés | Mitú | 54,135 km² | 33,152
32 | Vichada | Puerto Carreño | 100,242 km² | 97,276
| Destrito | Aria | Poblazión
| Bogotá, Distrito Capital | 1,587 km² | 7,117,984

## [Editar] Rechions cheograficas naturals e culturals de Colombia

Mapa de as rechions naturals/culturals de Colombia

Os departamentos colombianos se troban agrupatos en as siguiens rechions cheograficas naturals e culturals:

- Amazonica
- Andina
- Costa Norte
- Costa Pazifica
- Insular
- Orinoquía

A rechión andina ye a que conzentra la mayoría de a poblazión colombiana, e s'estalla debez en: Rechión Cundiboyacense, Rechión Paisa, Rechión Santandereana e Rechión de o Tolima Grande.

## [Editar] Cheografía

Os Andes dominan a metá ozidental de Colombia, e se trestallan en tres grans sarrallons: l'Ozidental, o Zentral e l'Oriental. D'entre os sarrallons, os ríos Magdalena e Cauca fluyen enta las planas baxas á lo largo de a costa caribeña. En os cobaltos de os sarrallons se troban bolcans, beluns encara autibos de cabo cuan. O punto más alto ye o Pico Cristóbal Colón, en a Sierra Nevada de Santa Marta, con una altaria de 5.775 m per sobre o libel de o mar.

A faxa oriental se carauteriza per tierras planas e baxas, á ormino con una arborizazión bien preta e muitos ríos, como lo Putumayo, o Yapura, o Meta e o Guaviare, que fluyen ta l'Orinoco u l'Amazonas. Colombia tamién conta con bellas islas chiquetas en os ozianos Atlantico e Pazifico.

O clima local ye calién per tot en as dos costas e en as planas orientals, mientres que as sarras e as tierras altas pueden estar muito más fridas.

A ziudá más gran ye a capital, Bogotá. Belatras ziudaz importans son: Medellín, Cali, Cartagena, Barranquilla, Ibagué, Manizales, Pasto, Cúcuta, Bucaramanga e Santa Marta.

## [Editar] Economía

O Produto Interior Bruto (PIB) de Colombia ta l'año 2004 estió alto u baxo de 202 billons de pesos ($202.653.000.000.000,oo), uns 81 mil millons de dólars (USD 80.900.000.000,oo). A destribuzión per autibidá economica estió: 13,9% agricultura, 30,3% industria e 55,8% serbizios.

Ta 1999, a economía de Colombia rechistró lo suyo primer creximiento negatibo dende as añadas trenta, crepando un record de creximiento sostenito superior á lo d'altras economías de a rechión.

O gubierno autual (2002-2006) concara retos economicos, como reformar o sistema de pensions e achiquir o endize de desemplego.

Dos de os prenzipals produtos colombianos, o petrolio e o café, enfilan un futuro inzierto ya que a produzión de petrolio mingua como consecuenzia de l'acotolamiento progresibo de os prenzipals campos petrolers, Caño Limón e Cusiana, tanemientres os ingresos prozedens de a produzión cafetera s'han bisto afeutatos per os baxos pres internazionals.

Colombia pertenex á la Comunidá Andina de Nazions e á lo G-3.

## [Editar] Demografía

A dibersidá etnica en Colombia ye resultato de a mezcla d'amerindios indichenas, colonos españols e esclaus africanos, dando una poblazión que abraca mestizos (58%), blancos (20%), mulatos (14%), negros (4%) e á los zambos u negro-amerindios (3%). Con tot, as proporzions de os diferens grupos etnicos barían prou seguntes a rechión. Güei, sólo que un 1% de os colombianos puede identificar-se como amerindio si se prene como alazet a luenga. Esiste tamién una minoría de migrans arabes, chodigos, chinos, de países europeus como Italia, Inglatierra u Alemaña, de os Estatos Unitos e d'altros países latinoamericanos (Ecuador, Archentina, Chile e as Antillas, espezialmén).

Colombia ye o terzer Estato más poblato de l'America latina, dimpués de Brasil e Mexico. A poblazión urbana crexió dica un 74% ta 1994. Trenta ziudaz contan con más de 100.000 abitadors. Os nueu departamentos de as tierras planas de l'Oriente (54% de l'aria total) tienen menos de o 3% de a poblazión e una densidá de menos d'una persona per kilometro cuadrato.

## [Editar] Relichión

A relichión que predomina en Colombia ye a catolica (82%), anque parti de a poblazión no la prautica. L'altro 18% pertenex á d'altras confesions relichiosas, totas ellas minoritarias: protestans (e seutas d'orichen protestán), seutas d'orichen budista e taoísta, musulmans, chodigos, relichions naturals, ezt.

## [Editar] Cultura

Se beiga: Luengas de Colombia
Se beiga: Mosica de Colombia
Se beiga: Gastronomía de Colombia
Se beiga: Esporte en Colombia
Se beiga: Colombianos destacatos
Se beiga: Fiestas de Colombia

### [Editar] Días festers

Calendata fixa | Primer luns | Relatibos á la Pascua
--- | --- | ---
Año Nuebo | 1 de chinero | (C y R) | Epifanía (Reis Magos) | dende 6 de echinero | (R) | Semana Santa | Domingo de Ramos Chuebes Santo Biernes Santo Domingo de Pascua | (R)
Día de o Treballo | 1 de mayo | (C) | San Chusé | dende 19 de marzo | (R)
Grito de Independencia | 20 de chulio | (C(P) y DN) | Día de a Raza | dende 12 d'otubre | (C)
Batalla de Boyacá | 7 d'agosto | (C(P)) | Toz os Santos | dende 1 de nobiembre | (R) | Aszensión de Chesús | sieteno luns | (R)
Immaculata Conzeuzión | 8 d'abiento | (R) | Asunzión de María | dende 15 d'agosto | (R) | Corpus Christi | dezeno luns | (R)
Nadal | 25 d'abiento | (R) | Independenzia de Cartagena | dende 11 de nobiembre | (C(P)) | Sagrato Corazón | onzeno luns | (C y R)

## [Editar] Enlazes esternos

- Gobierno en línea - Portalada ofizial de o Gubierno colombiano.
- Palacio de Nariño - Sitio ofizial de a Presidenzia de a Republica.

- Zentro de meyos independiens de Colombia

Países d'America d'o Sur
Archentina | Benezuela | Bolibia | Brasil | Chile | Colombia | Ecuador | Guyana | Paraguai | Perú | Surinam | Uruguai
Dependenzias: Aruba | Antillas Neerlandesas | Cheorchias d'o Sur | Guayana Franzesa | Islas Malbinas | Sandwich d'o Sur

Retrieved from "http://an.wikipedia.org../../../c/o/l/Colombia.html"

Categorías: Países d'America d'o Sur | Países | Colombia

##### Views

- Articlo
- Descusión
- Current revision

##### Rechirar

##### Atras luengas

- Afrikaans
- Alemannisch
- العربية
- Asturianu
- Azərbaycan
- Žemaitėška
- Беларуская
- Беларуская (тарашкевіца)
- Български
- বাংলা
- བོད་ཡིག
- Brezhoneg
- Bosanski
- Català
- Česky
- Cymraeg
- Dansk
- Deutsch
- Zazaki
- Ελληνικά
- English
- Esperanto
- Español
- Eesti
- Euskara
- فارسی
- Suomi
- Français
- Arpetan
- Gaeilge
- Gàidhlig
- Galego
- Gaelg
- עברית
- Hrvatski
- Kreyòl ayisyen
- Magyar
- Interlingua
- Bahasa Indonesia
- Ilokano
- Ido
- Íslenska
- Italiano
- 日本語
- ქართული
- ភាសាខ្មែរ
- 한국어
- Kernewek
- Latina
- Ladino
- Limburgs
- Líguru
- Lietuvių
- Latviešu
- Македонски
- മലയാളം
- Bahasa Melayu
- Ekakairũ Naoero
- Nahuatl
- Plattdüütsch
- Nederlands
- ‪Norsk (nynorsk)‬
- ‪Norsk (bokmål)‬
- Novial
- Occitan
- Kapampangan
- Polski
- Piemontèis
- پښتو
- Português
- Runa Simi
- Rumantsch
- Română
- Русский
- संस्कृत
- Sicilianu
- Sámegiella
- Srpskohrvatski / Српскохрватски
- Simple English
- Slovenčina
- Slovenščina
- Shqip
- Српски / Srpski
- Svenska
- Kiswahili
- தமிழ்
- Tetun
- Тоҷикӣ
- ไทย
- Tagalog
- Türkçe
- Українська
- O'zbek
- Tiếng Việt
- Volapük
- ייִדיש
- 中文
- Bân-lâm-gú